Мору қыртысының профилі

Мору қыртысының профилі (Мору қыртысының қимасы) — қимада біртіндеп алмасатын белдемдер мен горизонттардың таралуы; таужыныстардың әр түрлі дәрежеде ыдырағандығымен сипатталады. Мору қыртысының профилінің 4 негізгі геохимиялық белдемдері (жоғарыдан бастап) бөлінеді: 1) қарқынды тотыққан және аяққы гидролиз; 2) аяққы шаймалану, гидролиз бен тотығу дамыған; 3) аяқкы гидраттану, шаймалану және тотыға бастау; 4) силикаттардың гидратациясы және физикалық мору өнімдерінің шаймалана бастауы. Бастапқы таужыныстарға байланысты мору қыртысының құрамы әр түрлі болады.Қазақ тілі терминдерінің салалық ғылыми түсіндірме сөздігі: Геология/Жалпы редакциясын басқарған — түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов — Алматы: "Мектеп" баспасы Ж А Қ , 2003. — 248 бет.
ӀSВN 5-7667-8188-1 ӀSВN 9965-16-512-2

Дереккөздер

Санат:Геология